Ψαρονέφρι με κόκκινο κρασί, μέλι και μουστάρδα
Μια τέλεια μελωμένη σάλτσα για το τέλεια ψημένο, ζουμερό ψαρονέφρι μας.
3 κομμάτια ψαρονέφρι (300 γρ. περίπου το καθένα), κομμένα στα 4 , 1 μέτριο κρεμμύδι, ψιλοκομμένο, 200 ml κόκκινο ξηρό κρασί, 2 κουτ. σούπας μουστάρδα τύπου Ντιζόν, 2 κουτ. σούπας μέλι θυμαρίσιο, 1 κουτ. σούπας θυμάρι ξερό, τριμμένο, 4 κουτ. σούπας ελαιόλαδο, αλάτι, πιπέρι φρεσκοτριμμένο
Για να φτιάξουμε ψαρονέφρι με κόκκινο κρασί, μέλι και μουστάρδα, αρχικά πιέζουμε τα κομμάτια από το ψαρονέφρι ώστε να «ανοίξουν» και να απλώσουν λίγο.Στη συνέχεια, βάζουμε ένα μεγάλο αντικολλητικό τηγάνι σε δυνατή φωτιά και το αφήνουμε να ζεσταθεί.Ρίχνουμε το λάδι και τα κομμάτια ψαρονέφρι στο τηγάνι και τα σοτάρουμε και από τις δύο πλευρές μέχρι να ροδίσουν πάρα πολύ καλά.Τα βγάζουμε σε ένα πιάτο.Έπειτα, ρίχνουμε στο τηγάνι το κρεμμύδι, μετριάζουμε τη φωτιά και σοτάρουμε για 2 - 3 λεπτά, ανακατεύοντας μέχρι να μαλακώσει κάπως.Σβήνουμε με το κρασί, προσθέτουμε 150 ml νερό, τη μουστάρδα, το θυμάρι και αλατοπίπερο και ανακατεύουμε καλά.Μόλις το μείγμα πάρει βράση, επαναφέρουμε το ψαρονέφρι στο τηγάνι και μαγειρεύουμε για 6-7 λεπτά ή μέχρι να γίνει και να σωθούν τα περισσότερα από τα υγρά.Ελέγχουμε στο εσωτερικό του: πρέπει να μην είναι ροζ, αλλά προσέχουμε να μην υπερβούμε το σημείο που θα στεγνώσει.Στο τέλος, ρίχνουμε το μέλι και δυναμώνουμε λίγο τη φωτιά έτσι ώστε να καραμελώσει το ψαρονέφρι. Ελέγχουμε το αλατοπίπερο.Σερβίρουμε αμέσως, το ψαρονέφρι με κόκκινο κρασί, μέλι και μουστάρδα και συνοδεύουμε, με πατάτες βραστές με μουστάρδα, λάδι, μαϊντανό και σουσάμι.
Κρασί,Μέλι,Χοιρινό